L'Ajuntament d'Alaquàs amplia i millora la xarxa de zones d'esplai caní
09/02/2018

# L'Ajuntament d'Alaquàs amplia i millora la xarxa de zones d'esplai caní

*   09/02/2018
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=16643

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16643%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20amplia%20i%20millora%20la%20xarxa%20de%20zones%20d%27esplai%20can%C3%AD)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16643/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16643/09022018img_1216_1_Form_4.jpg)](https://www.alaquas.org/ficheros/documentos/2018/2/16643/09022018img_1216_1_Form_10.jpg "<a href='https://www.alaquas.org/ficheros/documentos/2018/2/16643/09022018img_1216_1_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs amplia i millora la xarxa de zones d'esplai caní </a>")

Alaquàs compta amb tres espais d'esbarjo de gossos. Un total de 3.000 metres quadrats dotats de serveis exclusius per als animals com circuits esportius d'agilitat i àrees d'entrenament

L’Ajuntament d’Alaquàs està treballant actualment en l’ampliació i millora de la xarxa de zones d’esplai caní. L’objectiu és dotar aquestes àrees de nous serveis i elements per a l’entrenament dels animals i adaptar-les a les necessitats ciutadanes. Amb una inversió de 12.000 euros, les actuacions corren a càrrec del Pla Provincial de la Diputació de Valencià per a l’any 2017 així com de recursos propis.

En aquests moments s’està treballant en l’ampliació de la zona d’esplai caní ubicada a l’Albereda Nord. La nova àrea ocuparà a partir d’ara una superfície de 1.000 metres quadrats destinats exclusivament a l’esplai i entrenament dels gossos. S’estan realitzant treballs de condicionament del terreny i en breu s’instal·laran tots els elements destinats al circuit esportiu d’agilitat. Tindrà un espai ampli per a córrer i entrenar, elements de mobiliari urbà per a les persones propietàries dels animals de companyia així com també una zona exclusiva per a animals potencialment perillosos.

L’Ajuntament està treballant també en les altres dues zones d’espai caní, renovant el seu mobiliari i dotant-les també de circuits esportius d’agilitat.

Alaquàs compta amb tres espais d’esbarjo per a gossos distribuïts en els diferents parcs verds: Albereda Nord, Albereda Sud i parc de la Sequieta. En total sumen 3.000 metres quadrats de superfície condicionada per a l’entrenament dels animals. Un compromís assumit per l’Ajuntament d’Alaquàs per tal de dotar el municipi d’espais públics de qualitat que afavoreixen la convivència real entre persones i animals de companyia.